sukhrobnurali/uzbek-legal-corpus huggingface dataset:
“DAVLAT TASARRUFIDAN ChIQARISh VA XUSUSIYLAShTIRISh TOʻGʻRISIDA”GI OʻZBEKISTON RESPUBLIKASI QONUNINING 4-MODDASIGA OʻZGARTIShLAR KIRITISh HAQIDA
(law, 2024-05-16)

1-modda. Oʻzbekiston Respublikasining 1991-yil 19-noyabrda qabul qilingan “Davlat tasarrufidan chiqarish va xususiylashtirish toʻgʻrisida”gi 425-XII-sonli Qonunining (Oʻzbekiston Respublikasi Oliy Kengashining Axborotnomasi, 1992-yil, № 1, 43-modda; 1993-yil, № 5, 236-modda; 1994-yil, № 11-12, 285-modda; Oʻzbekiston Respublikasi Oliy Majlisining Axborotnomasi, 1995-yil, № 9, 193-modda; 1998-yil, № 3, 38-modda; 1999-yil, № 1, 20-modda; 2003-yil, № 1, 8-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 4, 153-modda; 2010-yil, № 9, 337-modda) 4-moddasiga quyidagi oʻzgartishlar kiritilsin: 2-bandning 14-kichik bandi quyidagi tahrirda bayon etilsin: “14) umumiy foydalanishdagi avtomobil yoʻllari”; 3-bandning 17-kichik bandi quyidagi tahrirda bayon etilsin: “17) shaharda yoʻlovchilar tashishni amalga oshiruvchi korxonalar va tashkilotlar. Harbiy turdagi avtomobil kolonnalari”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI FUQARO AVIATSIYASIDA HAVO KEMALARIDAN FOYDALANIShNI TARTIBGA SOLISh ChORA-TADBIRLARI TOʻGʻRISIDA
(order, 2018-02-02)

Oʻzbekiston Respublikasi fuqaro aviatsiyasida havo kemalaridan foydalanishni tartibga solish, aviatsiya halokatlari va baxtsiz hodisalarini oldini olish, havo kemalarining parvozlari xavfsizligini taʼminlash va fuqarolar oldida ularning hayotlari uchun javobgarlikni oshirish maqsadida buyuraman: 1. Vaqtincha 2013-yil 1 maygacha xalqaro fuqaro aviatsiyasi toʻgʻrisidagi Konvensiyaning talablariga muvofiq boʻlmagan yoki 25 yil va undan ortiq boʻlgan kalendar xizmat muddatini oʻtagan samolyotlar uchun: a) Oʻzbekiston Respublikasi Fuqaro havo kemalarining davlat reyestrida roʻyxatga olish; b) Oʻzbekiston Respublikasi ekspluatant sertifikatiga xorijda roʻyxatdan oʻtgan havo kemalarini kiritish toʻxtatilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgandan keyin oʻn kun oʻtgach kuchga kiradi.
XALQARO SHARTNOMANI TASDIQLASH TOʻGʻRISIDA
(resolution, 2011-04-11)

1. Oʻzbekiston Respublikasi Hukumati bilan Iordaniya Hoshimiylar Qirolligi Hukumati oʻrtasida 2010-yil 22-noyabr kuni Ammon shahrida imzolangan ikki yoqlama soliqqa tortishga yoʻl qoʻymaslik hamda daromad soliqlarini toʻlashdan boʻyin tovlashning oldini olish toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Oʻzbekiston Respublikasi fuqarolariga biometrik pasportlar, Oʻzbekiston Respublikasi fuqarolariga xorijga chiqish biometrik pasportlari va fuqaroligi boʻlmagan shaxslarga biometrik harakatlanish hujjatlari berganlik uchun tushayotgan mablagʻlardan foydalanish mexanizmini takomillashtirish chora-tadbirlari toʻgʻrisida
(resolution, 2024-11-08)

Oʻzbekiston Respublikasi Prezidentining “Oʻzbekiston Respublikasida pasport tizimini yanada takomillashtirish chora-tadbirlari toʻgʻrisida” 2009-yil 23-iyundagi PF-4117-son Farmonini bajarish yuzasidan, shuningdek kreditlarga xizmat koʻrsatishni hisobga olgan holda biometrik pasportlarni ishlab chiqarish boʻyicha xarajatlarni qoplash maqsadida Vazirlar Mahkamasi qaror qiladi: 1. Belgilab qoʻyilsinki: a) Oʻzbekiston Respublikasi fuqarolariga biometrik pasportlar, Oʻzbekiston Respublikasi fuqarolariga xorijga chiqish biometrik pasportlari va fuqaroligi boʻlmagan shaxslarga biometrik harakatlanish hujjatlari berganlik uchun davlat boji summasining 45 foizi miqdoridagi mablagʻlar Adliya vazirligi huzuridagi Personallashtirish agentligining budjetdan tashqari hisob raqamiga tushadi; b) Adliya vazirligi huzuridagi Personallashtirish agentligining budjetdan tashqari hisob raqamiga tushgan mablagʻlar qatʼiy ravishda maqsadli tartibda: biometrik pasportlar, xorijga chiqish biometrik pasportlar va biometrik harakatlanish hujjatlari bukletlarini sotib olish; biometrik hujjatlarni personallashtirish jarayonida qoʻllaniladigan va biometrik hujjatlarning ajralmas qismi boʻlgan import sarflash materiallarini sotib olish; biometrik pasport tizimini modernizatsiya qilish uchun import uskuna va dasturiy taʼminlash hamda ishlab chiqarish asbob-uskunalarini taʼmirlash uchun ehtiyot qismlar sotib olish; Davlat xizmatlari markazlarining xorijga chiqish biometrik pasportlarini rasmiylashtirish va berish uchun maxsus asbob uskunalar va dasturiy taʼminot bilan jihozlash va texnik xizmat koʻrsatish uchun foydalaniladi; xorijiy pudratchilar yoki Oʻzbekiston Respublikasining pudrat tashkilotlari tomonidan uskunalarga texnik xizmat koʻrsatish va biometrik pasport tizimining dasturiy taʼminoti qiymatiga haq toʻlash uchun foydalaniladi; v) Adliya vazirligi huzuridagi Personallashtirish agentligining budjetdan tashqari hisob raqamidagi mablagʻlar qoldigʻi kalendar yil oxirida respublika budjeti daromadiga oʻtkaziladi. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
TADBIRKORLIK FAOLIYATI SUBYEKTLARINING QUVVATI 50 KVTGACHA BOʻLGAN ELEKTR QURILMALARINI ELEKTR TARMOQLARIGA ULASHNING SODDALASHTIRILGAN TARTIBINI JORIY ETISH TOʻGʻRISIDA
(resolution, 2025-12-16)

Oʻzbekiston Respublikasi Prezidentining “Kichik biznes va xususiy tadbirkorlik yili” davlat dasturi toʻgʻrisida” 2011-yil 7-fevraldagi PQ–1474-son qaroriga muvofiq, tadbirkorlik faoliyatini amalga oshirish uchun qulay shart-sharoitlar yaratish maqsadida Vazirlar Mahkamasi qaror qiladi: 1. 2011-yil 1-maydan boshlab tadbirkorlik faoliyati subyektlari, shu jumladan kichik biznes subyektlarining quvvati 50 kVt va undan past boʻlgan elektr qurilmalarini elektr tarmoqlariga ulashning soddalashtirilgan tartibi joriy etilsin. 2. Oʻzbekiston Respublikasi Elektr energetikada nazorat boʻyicha davlat inspeksiyasi (Nimatullayev), “Oʻzbekenergo” davlat-aksiyadorlik kompaniyasi (Teshaboyev) manfaatdor vazirliklar va idoralar bilan birgalikda bir oy muddatda Tadbirkorlik faoliyati subyektlarining quvvati 50 kVtgacha boʻlgan elektr qurilmalarini elektr tarmoqlariga ulashning soddalashtirilgan tartibini ishlab chiqsinlar va belgilangan tartibda tasdiqlasinlar, bunda: tadbirkorlik faoliyati subyektlarining ixtiyoriga koʻra hududiy elektr tarmoqlari korxonalariga elektr tarmoqlariga ulashga texnik shartlar olish uchun bevosita, tumanlar (shaharlar) hokimliklari huzuridagi tadbirkorlik faoliyati subyektlarini roʻyxatga olish inspeksiyalari orqali yoki loyiha tashkilotlari orqali buyurtmalar berishi; hududiy elektr tarmoqlari korxonalari tomonidan elektr tarmoqlariga ulash uchun texnik shartlar berish muddati — 3 kun boʻlishi; Oʻzbekiston Respublikasi Elektr energetikada nazorat boʻyicha davlat inspeksiyasi tomonidan elektr qurilmalarini koʻrikdan oʻtkazish dalolatnomalarini berish muddati — 3 kun boʻlishi; tadbirkorlik subyektlari elektr qurilmalarini foydalanishga topshirish imkonini aniqlashda taqdim etilishi lozim boʻlgan hujjatlar roʻyxatini 79 tadan 13 tagacha kamaytirish nazarda tutilsin. 3. Oʻzbekiston Respublikasi Vazirlar Mahkamasining 2009-yil 22-avgustdagi 245-son qarori (Oʻzbekiston Respublikasi QT, 2009-y., 8-son, 64-modda) bilan tasdiqlangan Elektr energiyasidan foydalanish qoidalari 31-bandining ikkinchi xatboshi quyidagi tahrirda bayon qilinsin: “Bunda, isteʼmolchilarning quvvati 10 kVtgacha boʻlgan, tadbirkorlik faoliyati subyektlari, shu jumladan kichik biznes subyektlari uchun esa quvvati 50 kVt va undan past boʻlgan elektr qurilmalarini elektr tarmoqlariga ulash qonun hujjatlariga muvofiq soddalashtirilgan tartibda amalga oshiriladi.”. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin.
“Qalmoqir konini kengaytirish va rekonstruksiya qilish” investitsiya loyihasining 2-bosqichini tezkor amalga oshirish chora-tadbirlari toʻgʻrisida
(resolution, 2021-04-30)

Oʻzbekiston Respublikasi Prezidentining “Qalmoqir konini rekonstruksiya qilish va kengaytirish” investitsiya loyihasini amalga oshirish chora-tadbirlari toʻgʻrisida” 2009-yil 23-noyabrdagi PQ-1233-son qaroriga muvofiq hamda “Olmaliq KMK” ochiq aksiyadorlik jamiyati tomonidan ishlab chiqarilayotgan mahsulotlarga jahon bozorlarida vujudga kelayotgan konyunkturani hisobga olgan holda Qalmoqir konini kengaytirish ishlarini jadallashtirish maqsadida: 1. “Qalmoqir konini rekonstruksiya qilish va kengaytirish” investitsiya loyihasini amalga oshirish doirasida: “Olmaliq KMK” OAJ loyihaning I bosqichini (karerni rekonstruksiya va modernizatsiya qilish) 2011-yilning I yarim yilligida ishlarni yakunlagan holda muddatidan oldin amalga oshirishni taʼminlasin; loyihaning I bosqichini amalga oshirish yakunlarini hisobga olgan holda belgilangan tartibda loyihaning umuman va II bosqichning (karerni kengaytirish va ruda qazib olishni koʻpaytirish) tuzatilgan texnik-iqtisodiy asoslanishi tayyorlandi. 2. Umumiy qiymati 43,84 mln AQSH dollari ekvivalenti boʻlgan “Qalmoqir konini rekonstruksiya qilish va kengaytirish” loyihasining II bosqichini amalga oshirishni moliyalashtirish manbalari etib belgilansin: “Olmaliq KMK” OAJning 14,27 mln AQSH dollariga teng boʻlgan oʻz mablagʻlari, shu jumladan maxsus investitsiya hisob raqamlari mablagʻlari; Oʻzbekiston Respublikasi Tiklanish va taraqqiyot jamgʻarmasining “Ipoteka-bank” aksiyadorlik tijorat ipoteka banki orqali qayta moliyalashtiriladigan 22,99 mln AQSH dollari miqdoridagi, 7 yil muddatga, shu jumladan 3 yil imtiyozli davr bilan yillik 4,0 foiz stavkada, shu jumladan qayta moliyalashtiruvchi bankning yillik 1,0 foiz miqdoridagi marjasini hisobga olgan holda beriladigan krediti mablagʻlari; “Ipoteka-bank” aksiyadorlik tijorat ipoteka bankining yillik 6,0 foiz stavkasi bilan 7 yil muddatga, shu jumladan 2 yil imtiyozli davr bilan ajratiladigan 6,57 mln AQSH dollari miqdoridagi krediti mablagʻlari. 3. Quyidagilar: asosiy texnik-iqtisodiy koʻrsatkichlari 1* va 1a-ilovalarga* muvofiq boʻlgan, II bosqichda (“Ruda qazib olishni 30 mln tonnagacha koʻpaytirgan holda rudnikni kengaytirish”) amalga oshirilayotgan “Qalmoqir konini rekonstruksiya qilish va kengaytirish” investitsiya loyihasining texnik-iqtisodiy asoslanishi; II bosqichda qayta moliyalashtiriladigan Oʻzbekiston Respublikasi Tiklanish va taraqqiyot jamgʻarmasi kreditini soʻndirishning prognoz jadvali 2-ilovaga* muvofiq tasdiqlansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin..
ISTEʼMOL TOVARLARI BILAN ULGURJI VA ChAKANA SAVDONI TAShKIL ETIShNI TAKOMILLAShTIRIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Isteʼmol tovarlari bilan ulgurji va chakana savdo sohasida bozor munosabatlarini yanada chuqurlashtirish va raqobat muhitini rivojlantirish, xususiy savdo korxonalari faoliyatini, avvalo qishloq joylarda faollashtirish uchun qulay shart-sharoitlar yaratish maqsadida Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi va viloyatlar hokimliklarining, “Matlubotsavdo” hududiy aksiyadorlik kompaniyalari aksiyadorlarining “Matlubotsavdo” hududiy aksiyadorlik kompaniyalarini tugatish, ularning tarkibiga kirgan ulgurji va chakana korxonalar kelgusida oʻz faoliyatini mustaqil xoʻjalik yurituvchi subyektlar sifatida amalga oshirishi haqidagi taklifiga rozilik berilsin. 2. Oʻzbekiston Respublikasi Davlat mulki qoʻmitasi, Qoraqalpogʻiston Respublikasi Vazirlar Kengashi va viloyatlar hokimliklari, “Matlubotsavdo” hududiy aksiyadorlik kompaniyalarining rahbarlari hududiy soliq organlari, xizmat koʻrsatuvchi tijorat banklari, boshqa manfaatdor tuzilmalar ishtirokida bir hafta muddatda tugatish komissiyalarini tashkil etsinlar hamda “Matlubotsavdo” hududiy aksiyadorlik kompaniyalarini qonun hujjatlarida belgilangan tartibda tugatsinlar, ularning ulgurji va chakana savdo, umumiy ovqatlanish, ishlab chiqarish, tayyorlov tashkilotlari va boshqa tashkilotlardagi ulushlarini xususiy mulk etib sotsinlar. 3. Ushbu qarorda nazarda tutilgan tadbirlarning amalda roʻyobga chiqarilishini taʼminlash uchun ilovaga* muvofiq tarkibda Maxsus komissiya tuzilsin. 4. Vazirlar Mahkamasining “Qishloq savdosida mulkchilik munosabatlarini, boshqaruv tuzilmasini takomillashtirish va monopoliyadan chiqarish chora-tadbirlari toʻgʻrisida” 1998-yil 24-martdagi 125-son qarori oʻz kuchini yoʻqotgan deb hisoblansin. 5. Oʻzbekiston Respublikasi Iqtisodiyot vazirligi Adliya vazirligi hamda boshqa manfaatdor vazirliklar va idoralar bilan birgalikda bir oy muddatda Vazirlar Mahkamasiga qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida takliflar kiritsin; Oʻzbekiston Respublikasi Adliya vazirligi bir oy muddatda idoraviy normativ-huquqiy hujjatlarning ushbu qarorga muvofiqlashtirilishini taʼminlasin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
OʻZBEKISTON RESPUBLIKASIDA TAMAKI MAHSULOTLARI VA ALKOGOLLI ICHIMLIKLARGA AKSIZ MARKALARINI QOʻLLASH TARTIBI TOʻGʻRISIDAGI YOʻRIQNOMAGA OʻZGARTIRISHLAR KIRITISH HAQIDA
(resolution, 2024-11-01)

Oʻzbekiston Respublikasi “Davlat soliq xizmati toʻgʻrisida”gi (Oʻzbekiston Respublikasi Oliy Majlisi Axborotnomasi, 1997-y., 9-son, 232-modda) va “Davlat bojxona xizmati toʻgʻrisida”gi (Oʻzbekiston Respublikasi Oliy Majlisining Axborotnomasi, 1997-y., 9-son, 230-modda) qonunlarining 6 va 7-moddalariga, Oʻzbekiston Respublikasi Prezidentining 2009-yil 30-martdagi PQ-1084-son “Agrobank” aksiyadorlik tijorat bankini tashkil etish toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2009-y., 14-son, 155-modda), Oʻzbekiston Respublikasi Vazirlar Mahkamasining 2009-yil 15-iyuldagi 200-son “Davlat daromadiga oʻtkaziladigan mol-mulkni olib qoʻyish, sotish yoki yoʻq qilib tashlash tartibini takomillashtirish toʻgʻrisida”gi (Oʻzbekiston Respublikasi QT, 2009-y., 7-son, 56-modda) va 2011-yil 16-fevraldagi 33-son “Alkogolli mahsulotlarga va tamaki mahsulotlariga yangi namunadagi aksiz markalari joriy etish toʻgʻrisida”gi (Oʻzbekiston Respublikasi qonun hujjatlari toʻplami, 2011-y., 7-8-son, 57-modda) qarorlariga muvofiq Oʻzbekiston Respublikasi Moliya vazirligi, Davlat soliq qoʻmitasi va Davlat bojxona qoʻmitasi qaror qiladilar: 1. Oʻzbekiston Respublikasi Moliya vazirligi va Davlat soliq qoʻmitasi tomonidan 1998-yil 10-dekabrda 04-02-05/809, 98-156-son va Davlat bojxona qoʻmitasi tomonidan 1998-yil 6-dekabrda 02/8-42-son bilan tasdiqlangan Oʻzbekiston Respublikasida tamaki mahsulotlari va alkogolli ichimliklarga aksiz markalarini qoʻllash tartibi toʻgʻrisidagi yoʻriqnomaga (roʻyxat raqami 589, 1999-yil 7-yanvar) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 1999-yil, 2-son) ilovaga* muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
NOShIRLIK VA MATBAA KORXONALARI TOMONIDAN OʻZBEKISTON YoZUVChILAR UYuShMASI HUZURIDAGI “IJOD” FONDIGA AJRATMALAR TOʻLASh TARTIBI TOʻGʻRISIDA”GI NIZOMGA OʻZGARTISh VA QOʻShIMChALAR KIRITISh HAQIDA
(order, 2022-05-10)

Oʻzbekiston Yozuvchilar uyushmasi huzuridagi “Ijod” fondiga ajratmalar toʻlash tartibini takomillashtirish maqsadida buyuraman: 1. Oʻzbekiston matbuot va axborot agentligining 2010-yil 26-avgustdagi 7-yu/b-sonli buyrugʻi (roʻyxat raqami 2139, 2010-yil 4-sentabr) (Oʻzbekiston Respublikasi qonun hujjatlari toʻplami, 2010-yil, 35-36-son, 309-modda) bilan tasdiqlangan “Noshirlik va matbaa korxonalari tomonidan Oʻzbekiston Yozuvchilar uyushmasi huzuridagi “Ijod” fondiga ajratmalarni toʻlash tartibi toʻgʻrisida”gi nizomga ilovaga muvofiq oʻzgartish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 4-band “Fondga” degan soʻzdan keyin “va tegishli davlat soliq xizmati organlariga” degan soʻzlar bilan toʻldirilsin. 2. 7-band quyidagi tahrirda bayon qilinsin: “7. Ajratma toʻlovchilar soliq boʻyicha hisobga olish joyidagi davlat soliq xizmati organlariga va Fondga yilning har choragida, hisobot choragidan keyingi oyning 25-kunidan kechiktirmay, yil yakunlari boʻyicha esa yillik moliyaviy hisobot topshiriladigan muddatda hisoblangan majburiy ajratmalar toʻgʻrisidagi maʼlumotlarni ushbu Nizomning 2-ilovasiga muvofiq oʻsib boruvchi yakun bilan korxona muhri, rahbari va bosh hisobchisi imzolari bilan tasdiqlangan holda, shaxsan yoki pochta (elektron pochta) yoxud faks orqali taqdim etib boradi”. 3. 8-banddagi “5” raqami “25” raqami bilan almashtirilsin. 4. 9-band quyidagi mazmundagi jumla bilan toʻldirilsin: “Hisoblangan penya miqdori umumiy qarz summasining 10 foizidan oshmasligi lozim”. 5. Quyidagi mazmundagi 12-1-band bilan toʻldirilsin: “12-1. Majburiy ajratmalarning toʻgʻri hisoblanishi va belgilangan muddatda toʻlanishi uchun ajratma toʻlovchilar rahbarlari va bosh hisobchilari qonunchilikda belgilangan tartibda javobgardir”. 6. Mazkur oʻzgartish va qoʻshimchalar Oʻzbekiston Respublikasi Moliya vazirligi, Davlat soliq qoʻmitasi, Savdo-sanoat palatasi va Oʻzbekiston Yozuvchilar uyushmasi huzuridagi “Ijod” fondi ijro etuvchi direksiyasi bilan kelishilgan.
ALKOGOLLI VA TAMAKI MAHSULOTLARIGA YANGI NAMUNADAGI AKSIZ MARKALARINI JORIY ETISH TARTIBI TOʻGʻRISIDAGI NIZOMGA OʻZGARTIRISHLAR VA QOʻSHIMCHA KIRITISH HAQIDA
(resolution, 2026-03-25)

Oʻzbekiston Respublikasi “Davlat soliq xizmati toʻgʻrisida”gi (Oʻzbekiston Respublikasi Oliy Majlisi Axborotnomasi, 1997-y., 9-son, 232-modda) va “Davlat bojxona xizmati toʻgʻrisida”gi (Oʻzbekiston Respublikasi Oliy Majlisining Axborotnomasi, 1997-y., 9-son, 230-modda) qonunlarining 6 va 7-moddalariga, Oʻzbekiston Respublikasi Prezidentining 2009-yil 30-martdagi PQ-1084-son “Agrobank” aksiyadorlik tijorat bankini tashkil etish toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2009-y., 14-son, 155-modda), Oʻzbekiston Respublikasi Vazirlar Mahkamasining 2009-yil 15-iyuldagi 200-son “Davlat daromadiga oʻtkaziladigan mol-mulkni olib qoʻyish, sotish yoki yoʻq qilib tashlash tartibini takomillashtirish toʻgʻrisida”gi (Oʻzbekiston Respublikasi QT, 2009-y., 7-son, 56-modda) va 2011-yil 16-fevraldagi 33-son “Alkogolli mahsulotlarga va tamaki mahsulotlariga yangi namunadagi aksiz markalari joriy etish toʻgʻrisida”gi (Oʻzbekiston Respublikasi qonun hujjatlari toʻplami, 2011-y., 7-8-son, 57-modda) qarorlariga muvofiq Oʻzbekiston Respublikasi Moliya vazirligi, Davlat soliq qoʻmitasi va Davlat bojxona qoʻmitasi qaror qiladilar: 1. Oʻzbekiston Respublikasi Moliya vazirligi, Davlat soliq qoʻmitasi va Davlat bojxona qoʻmitasining 2004-yil 11-fevraldagi 31, 2004-22 va 03-02/8-14-son qarori bilan tasdiqlangan Alkogolli va tamaki mahsulotlariga yangi namunadagi aksiz markalarini joriy etish tartibi toʻgʻrisidagi nizomga (roʻyxat raqami 1320, 2004-yil 3-mart) (Oʻzbekiston Respublikasi qonun hujjatlari toʻplami, 2004-yil, 9-son, 110-modda) ilovaga* muvofiq oʻzgartirishlar va qoʻshimcha kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Arab muvofiqlashtirish guruhi ishtirokidagi “4R87 Gʻuzor-Chim-Koʻkdala yoʻlini rekonstruksiya qilish” loyihasini amalga oshirish boʻyicha birinchi navbatdagi chora-tadbirlar toʻgʻrisida
(resolution, 2011-03-28)

Oʻzbekiston milliy avtomagistrallarini yanada kengroq qamrovda rekonstruksiya qilish va qurish, respublikada xalqaro talablar va standartlarga javob beradigan avtomobil yoʻllari tarmogʻini rivojlantirish va takomillashtirish, mamlakatimizning barcha hududlari oʻrtasida ishonchli transport aloqalarini va avtomobil transportida samarali xalqaro tranzit tashishlarini taʼminlash, shuningdek, Arab muvofiqlashtirish guruhi bilan hamkorlikni kengaytirish maqsadida Vazirlar Mahkamasi qarori qiladi: 1. “4R87 Gʻuzor-Chim-Koʻkdala avtomobil yoʻlini rekonstruksiya qilish” loyihasini amalga oshirish maqsadida Quvayt Arab Iqtisodiy Taraqqiyot Jamgʻarmasi (QAITJ) tomonidan Oʻzbekiston Respublikasiga 6,0 million Quvayt dinori (21,0 million AQSH dollari ekvivalenti) miqdorida 20 yil muddatga, jumladan 5 yillik imtiyoz davrini bilan birga, qarz mablagʻlari ajratilishi tasdiqlangani maʼlumot uchun qabul qilinsin. 2. Belgilansinki, “4R87 Gʻuzor-Chim-Koʻkdala avtomobil yoʻlini rekonstruksiya qilish” loyihasini amalga oshirish doirasida: loyihani oʻz vaqtida amalga oshirish, jalb qilingan mablagʻlardan maqsadli va samarali foydalanish uchun masʼul boʻlgan ijro etuvchi organ Oʻzbekiston Respublikasi Moliya vazirligi huzuridagi Respublika yoʻl jamgʻarmasi hisoblanadi; (QAITJ) qarzini toʻlash bilan bogʻliq xarajatlar, shuningdek, qarz boʻyicha foizlar va komissiyalar Oʻzbekiston Respublikasi Moliya vazirligi huzuridagi Respublika yoʻl jamgʻarmasi mablagʻlari hisobidan qoplanadi. 3. (QAITJ) tomonidan taqdim etilgan qarzni, shuningdek, “4R87 Gʻuzor-Chim-Koʻkdala avtomobil yoʻlini rekonstruksiya qilish” loyihasini amalga oshirish uchun taqdim etilgan qarz boʻyicha foizlar va komissiyalarni toʻlash prognoz jadvali ilovaga muvofiq tasdiqlansin. 4. Oʻzbekiston Respublikasi Moliya vaziriga Oʻzbekiston Respublikasi Hukumati nomidan (QAITJ) bilan qarz shartnomasini imzolash vakolati berilsin. 5. Oʻzbekiston Respublikasi Moliya vazirligi huzuridagi Respublika yoʻl jamgʻarmasi kelishilgan moliyalashtirish shartlaridan kelib chiqqan holda ikki oy muddatda “4R87 Gʻuzor-Chim-Koʻkdala avtomobil yoʻlini rekonstruksiya qilish” loyihasining texnik-iqtisodiy asos hisoblarini ishlab chiqsin va vakolatli ekspert organlar tomonidan tasdiqlanishini hamda belgilangan tartibda Oʻzbekiston Respublikasi Vazirlar Mahkamasining tasdiqlashiga kiritilishini taʼminlasin. 6. Oʻzbekiston Respublikasi Adliya vazirligi Oʻzbekiston Respublikasi va (QAITJ) oʻrtasidagi qarz shartnomasi boʻyicha belgilangan tartibda huquqiy xulosa taqdim etsin. 7. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklatilsin.